Z glagoli poimenujemo stanje, dejanje, dogajanje, obstajanje, zaznavanje, spreminjanje, razmerje do dejanja. Lahko jim določimo:

* [**osebo**](https://sl.wikipedia.org/wiki/Slovni%C4%8Dna_oseba)**,** [**število**](https://sl.wikipedia.org/wiki/Slovni%C4%8Dno_%C5%A1tevilo)**,** [**čas**](https://sl.wikipedia.org/wiki/Glagolski_%C4%8Das)**,** [**naklon**](https://sl.wikipedia.org/wiki/Glagolski_naklon)**,** [**vid**](https://sl.wikipedia.org/wiki/Glagolski_vid)**,** [**način**](https://sl.wikipedia.org/wiki/Glagolski_na%C4%8Din)**,** [**prehodnost**](https://sl.wikipedia.org/wiki/Prehodnost)

**Glagolski vid**

Glede na [glagolski vid](https://sl.wikipedia.org/wiki/Glagolski_vid) poznamo *dovršne* in *nedovršne* glagole.

**Dovršni glagoli**

*Dovršni* glagoli so tisti, pri katerih je dogajanje omejeno v trajanju, označujejo dejanje, ki je bilo ali bo narejeno, na primer *Prišel sem*, *popravil bom kolo*.

**Nedovršni glagoli**

Nedovršni glagoli so tisti, pri katerih trajanje ni omejeno (na primer *hodil je*, *popravljal bo hiše*). Ob njih so včasih glagoli začetka (na primer *začel je plezati*).

Veliko glagolov ima skupen glagolski vid. Na primer: anketirati, dekodirati, gravirati, konstruirati, nadevati, upoštevati ...

**Prehodnost glagola**

Glagol je [**prehoden**](https://sl.wikipedia.org/w/index.php?title=Prehodni_glagol&action=edit&redlink=1), kadar glagolsko dejanje prehaja na predmet oziroma na glagolsko dejavnost, koga ali kaj prizadeva (na primer *brcniti žogo*, *igrati igro*). Iz njih lahko naredimo neprehodne z besedo *se*, na primer *nogomet se igra*

[**Neprehodni**](https://sl.wikipedia.org/w/index.php?title=Neprehodni_glagol&action=edit&redlink=1) glagoli so tisti, ki ob sebi nimajo predmetov (na primer *hoditi*, *spati*). Stavki z glagolom v neprehodni obliki imajo samostalnik v imenovalniku. Sem spadajo glagoli *gibanja* in*stanja* (na primer *teči*, *mirovati*).

**Glagolski način**

[Glagolski način](https://sl.wikipedia.org/wiki/Glagolski_na%C4%8Din) je lahko *tvorni* ali *trpni*.

**Tvornik (aktivni način)**

Pri tvornem načinu je osebek vršilec dejanja, na primer *jaz pojem pesem*.

**Trpnik (pasivni način)**

Pri trpnem načinu, na primer *pesem je peta (od mene)*, je od dejanja prizadet osebek, vršilec dejanja pa je lahko izpuščen ali je prislovno določilo (v tem primeru je »od mene« prislovno določilo izvora). Povedek je pri trpniku sestavljen iz vezi in povedkovega določila, ki je v tem primeru deležnik.

**Glagolski naklon**

* **Povedni naklon**: sem spadajo trdilne, nikalne in vprašalne [povedi](https://sl.wikipedia.org/wiki/Poved). Povedni naklon izraža le ugotovitev, izraženo z glagolom (npr. *Včeraj je mama skuhala večerjo* ...)
* **Velelni naklon**: sem spadajo povedi, ki izražajo ukaz ali prepoved (npr. *Zapri vrata!*, *Poslušaj me!* ...)
* **Pogojni naklon**: sem spadajo povedi, ki vsebujejo umišljen dogodek ali domnevo. Tvorimo ga s [členkom](https://sl.wikipedia.org/wiki/%C4%8Clenek) *biti*. Če je izpolnjen pogoj v povedi, se dejanje uresniči (*Obiskal bi te, če bi imel čas.*).

**Oseba**

Poznamo tri osebe (1., 2., 3.)

1.oseba: gledam, gledava, gledamo

2.oseba: gledaš, gledata, gledate

3.oseba: gleda, gledata, gledajo

**Število**

* Vsak glagol se lahko pregiba po ednini, dvojini, množini.

**Čas**

Slovenščina ima štiri glagolske čase:

* [**preteklik**](https://sl.wikipedia.org/w/index.php?title=Preteklik&action=edit&redlink=1): pobarval sem
* [**sedanjik**](https://sl.wikipedia.org/w/index.php?title=Sedanjik&action=edit&redlink=1): barvam
* [**prihodnjik**](https://sl.wikipedia.org/w/index.php?title=Prihodnjik&action=edit&redlink=1): pobarval bom
* [**predpreteklik**](https://sl.wikipedia.org/w/index.php?title=Predpreteklik&action=edit&redlink=1): pobarval sem bil